4.11.2016

               LT

               Europos Sąjungos oficialusis leidinys

               C 407/98

         P8_TA(2015)0235
   Prašymas atšaukti Udo Voigto (Udo Voigt) imunitetą
   2015 m. birželio 24 d. Europos Parlamento sprendimas dėl prašymo atšaukti Udo Voigto (Udo Voigt) imunitetą (2015/2072(IMM))
   (2016/C 407/15)

      Europos Parlamentas,

               —

               atsižvelgdamas į Berlyno žemės Aukščiausiojo teismo pirmininkaujančios teisėjos 2015 m. vasario 9 d. perduotą prašymą atšaukti Udo Voigto imunitetą (Nr. (3) 161 Ss 189/14 (14/15), kuris buvo paskelbtas 2015 m. kovo 25 d. plenariniame posėdyje,

               —

               išklausęs Udo Voigto paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Vokietijos Federacinės Respublikos Konstitucijos 46 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0192/2015),

               A.

               kadangi Berlyno žemės Aukščiausiojo teismo pirmininkaujanti teisėja pateikė prašymą atšaukti Udo Voigto imunitetą dėl teisinio proceso dėl tariamos nusikalstamos veikos;

               B.

               kadangi pagal Protokolo Nr. 7 dėl Europos Sąjungos privilegijų ir imunitetų 9 straipsnį Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi pagal Vokietijos Federacinės Respublikos Konstitucijos 46 straipsnio 2 dalį parlamento nario be parlamento leidimo negalima patraukti atsakomybėn arba areštuoti už baustiną nusikalstamą veiką, išskyrus esant tam tikroms aplinkybėms;

               D.

               kadangi Udo Voigt kaltinamas kurstymu prieš bet kokios tautos, rasės, etninę, religinę ar kitokią žmonių grupę ir kolektyviniu įžeidimu leidinyje, kurį Vokietijos nacionaldemokratų partija (vok. Nationaldemokratische Partei Deutschlands, NPD) išleido 2006 m. FIFA pasaulio futbolo čempionato metu ir už kurį jis, kaip partijos pirmininkas, buvo atsakingas;

               E.

               kadangi akivaizdu, kad kaltinimai nesusiję su Udo Voigto, kaip Europos Parlamento nario, pareigomis, bet pateikiami dėl jo veiklos einant Vokietijos nacionaldemokratų partijos pirmininko pareigas;

               F.

               kadangi tariami veiksmai nesusiję su Europos Parlamento nario pareikšta nuomone ar balsavimu šiam einant savo pareigas, kaip tai apibrėžta Protokolo Nr. 7 dėl Europos Sąjungos privilegijų ir imunitetų 8 straipsnyje, ir kadangi kaltinimas susijęs su 2006 m. atliktais veiksmais, t. y. ilgą laiką prieš tai, kai Udo Voigt buvo išrinktas į Europos Parlamentą 2014 m.;

               G.

               kadangi Udo Voigt tvirtina, kad 2006 m. pradėtų procesų trukmė įrodo troškimą sutrukdyti jo parlamentiniam darbui; tačiau kadangi dabartinis prašymas atšaukti imunitetą pateiktas dėl papildomų procesų, kurie buvo pradėti dėl teisės gynimo priemonės, kuria pasinaudojo pats Udo Voigt, todėl šiam prieštaravimui taikomas principas nemo auditur propriam turpitudinem allegans (lot. „niekas negali remtis savo paties niekšybe“);

               H.

               kadangi nėra jokių įtarimų, kad buvo mėginta trukdyti Udo Voigto parlamentiniam darbui (fumus persecutionis) pasinaudojant procesais, kurie buvo pradėti daug metų prieš tai, kai jis pradėjo eiti pareigas Europos Parlamente;

               1.

               nusprendžia atšaukti Udo Voigto imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingam Berlyno žemės Aukščiausiajam teismui ir Udo Voigtui.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.)


title: 2016 m. rugsėjo 6 d. Politinio ir saugumo komiteto sprendimas (BUSP) 2016/1636 dėl trečiųjų valstybių įnašų į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/1/2016)

text:
10.9.2016

               LT

               Europos Sąjungos oficialusis leidinys

               L 243/13

         POLITINIO IR SAUGUMO KOMITETO SPRENDIMAS (BUSP) 2016/1636
   2016 m. rugsėjo 6 d.
   dėl trečiųjų valstybių įnašų į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1),
   kadangi:

               (1)

               pagal Tarybos sprendimo (BUSP) 2016/610 8 straipsnio 2 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių siūlomų įnašų priėmimo;

               (2)

               ES misijos vadui ir Europos Sąjungos kariniam komitetui pateikus rekomendaciją dėl Gruzijos įnašo, Gruzijos įnašas turėtų būti priimtas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   1.   Gruzijos įnašas į EUTM RCA priimamas ir laikomas reikšmingu.
   2.   Gruzija atleidžiama nuo finansinių įnašų į EUTM RCA biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 6 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 104, 2016 4 20, p. 21.


title: Sprendimas, taikantis Sutarties nuostatas dėl kapitalo judėjimo Alžyrui ir Prancūzijos užjūrio departamentams

text:
Svarbus teisinis pranešimas

|

31960D0712

Oficialusis leidinys 043 , 12/07/1960 p. 0919 - 0920 specialusis leidimas danų kalba: serija I skyrius 1959-1962 p. 0046  specialusis leidimas anglų kalba: serija I skyrius 1959-1962 p. 0048  specialusis leidimas graikų k.: skyrius 10 tomas 1 p. 0003  specialusis leidimas ispanų kalba: skyrius 10 tomas 1 p. 0005  specialusis leidimas portugalų kalba skyrius 10 tomas 1 p. 0005

		Sprendimastaikantis Sutarties nuostatas dėl kapitalo judėjimo Alžyrui ir Prancūzijos užjūrio departamentamsEUROPOS EKONOMINĖS BENDRIJOS TARYBA,atsižvelgdama į Sutartį, ypač į jos 227 straipsnio 2 dalį,atsižvelgdama į Komisijos pasiūlymą,kadangi 227 straipsnio 2 dalies antroje pastraipoje numatyta, kad Taryba nustato sąlygas, kuriomis Sutarties nuostatos, išskyrus minėto straipsnio 2 dalies pirmą pastraipą, ir ypač su kapitalu susijusios nuostatos turi būti taikomos Alžyrui ir Prancūzijos užjūrio departamentams;kadangi Komisija, vadovaudamasi Sutarties 69 straipsniu, pateikė Tarybai pasiūlymą dėl direktyvos dėl kapitalo judėjimo liberalizavimo;kadangi Alžyre ir Prancūzijos užjūrio departamentuose galiojantys kapitalo judėjimą reglamentuojantys teisės aktai, šių teritorijų specifinės ekonominės sąlygos bei jų ekonominio ir socialinio vystymo poreikis sudaro tinkamą pagrindą taikyti šiose teritorijose Sutarties nuostatas dėl kapitalo,PRIĖMĖ ŠĮ SPRENDIMĄ:1 straipsnisSutarties 67–73 straipsnių nuostatos ir 106 straipsnio nuostatos dėl kapitalo judėjimo taikomos Alžyrui ir Prancūzijos užjūrio departamentams.2 straipsnisŠis sprendimas įsigalioja 1960 m. gegužės 11 d.Priimta Liuksemburge, 1960 m. gegužės 11 d.Tarybos varduGeneralinis SekretoriusCalmesPirmininkasEugène Schaus--------------------------------------------------


title: 2009/718/EB: 2009 m. rugsėjo 7 d. Tarybos sprendimas dėl Europos Bendrijos ir Brazilijos susitarimo pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą, sudarymo

text:
26.9.2009

               LT

               Europos Sąjungos oficialusis leidinys

               L 254/104

         TARYBOS SPRENDIMAS
   2009 m. rugsėjo 7 d.
   dėl Europos Bendrijos ir Brazilijos susitarimo pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą, sudarymo
   (2009/718/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis PPO narėmis pagal 1994 m. GATT XXIV straipsnio 6 dalį, į Europos Sąjungą stojant Bulgarijos Respublikai ir Rumunijai.

               (2)

               Komisija derėjosi konsultuodamasi su Komitetu, įsteigtu pagal Sutarties 133 straipsnį, ir vadovaudamasi Tarybos patvirtintais derybų nurodymais.

               (3)

               Komisija baigė derybas dėl Europos Bendrijos ir Brazilijos susitarimo sudarymo pasikeičiant laiškais. Susitarimas turėtų būti patvirtintas.

               (4)

               Šio sprendimo įgyvendinimui būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (1),

         NUSPRENDĖ:
   1 straipsnis
   Bendrijos vardu tvirtinamas Europos Bendrijos ir Brazilijos susitarimas pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą.
   Susitarimo tekstas pridedamas prie šio sprendimo.
   2 straipsnis
   Išsamios susitarimo įgyvendinimo taisyklės priimamos 2007 m. spalio 22 d. Reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (2) 195 straipsnio 2 dalyje nurodyta tvarka.
   3 straipsnis
   Tarybos Pirmininkas įgaliojamas paskirti asmenį (-is), turintį (-čius) teisę pasirašyti 1 straipsnyje nurodytą susitarimą, sudarytą pasikeičiant laiškais, kad jis taptų privalomas Bendrijai.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. rugsėjo 7 d.

            Tarybos vardu

            Pirmininkas

         E. ERLANDSSON

      (1)  OL L 184, 1999 7 17, p. 23.

      (2)  OL L 299, 2007 11 16, p. 1.
    ---documentbreak---

               26.9.2009

               LT

               Europos Sąjungos oficialusis leidinys

               L 254/106

         SUSITARIMAS
   pasikeičiant laiškais tarp Europos Bendrijos ir Brazilijos pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą
   Ženeva, 2009 m. rugsėjo 16 d.
   Gerbiamasis pone,
   Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, Europos Bendrija ir Brazilija susitarė:
   Europos Bendrija į savo 27 EB valstybių narių muitų teritorijoje galiojantį įsipareigojimų sąrašą įtrauks šiuos pakeitimus:
   Į įsipareigojimų sąrašą, skirtą 27 EB valstybių narių muitų teritorijai, įtraukti nuolaidas, nustatytas įsipareigojimų sąraše, skirtame 25 EB valstybių narių muitų teritorijai.
   0201 3000, 0202 3090, 0206 1095 ir 0206 2991 tarifų eilučių Brazilijai skirta EB tarifinė kvota „aukštos kokybės galvijiena be kaulų, šviežia, atšaldyta arba sušaldyta“ padidinama 5 000 tonų, paliekant šiai kvotai 20 % muito normą.
   0202 3090 tarifų eilutės EB tarifinė kvota „galvijiena, sušaldyta“ padidinama 9 000 tonų (erga omnes), paliekant šiai kvotai specifines 20 % arba 20 % + 45 % muito normas.
   0207 1410 tarifų eilutės Brazilijai skirta EB tarifinė kvota „Gallus domesticus rūšies vištų (naminių vištų) gabalai“ padidinama 2 500 tonų, paliekant šiai kvotai 0 % muito normą.
   0207 2710 tarifų eilutėje įrašoma 2 500 tonų Brazilijai skirta EB tarifinė kvota „kalakutienos gabalai, sušaldyti“, paliekant šiai kvotai 0 % muito normą.
   1701 1110 tarifų eilutės Brazilijai skirta EB tarifinė kvota „žaliavinis cukranendrių cukrus, skirtas rafinuoti“, padidinama 300 000 tonų, paliekant šiai kvotai 98 EUR už toną muito normą.
   1701 1110 tarifų eilutės EB tarifinė kvota „žaliavinis cukranendrių cukrus, skirtas rafinuoti“, padidinama 250 000 tonų (erga omnes), paliekant šiai kvotai 98 EUR už toną muito normą.
   Šis susitarimas įsigalioja ne vėliau kaip po dviejų mėnesių po Brazilijos pasirašyto laiško datos.

         Europos Bendrijos vardu

   Ženeva, 2009 m. rugsėjo 16 d.
   Gerbiamasis pone,
   Dėl jūsų laiško, kuriame teigiama:

      „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, Europos Bendrija ir Brazilija susitarė:
      Europos Bendrija į savo 27 EB valstybių narių muitų teritorijoje galiojantį įsipareigojimų sąrašą įtrauks šiuos pakeitimus:
      Į įsipareigojimų sąrašą, skirtą 27 EB valstybių narių muitų teritorijai, įtraukti nuolaidas, nustatytas įsipareigojimų sąraše, skirtame 25 EB valstybių narių muitų teritorijai.
      0201 3000, 0202 3090, 0206 1095 ir 0206 2991 tarifų eilučių Brazilijai skirta EB tarifinė kvota „aukštos kokybės galvijiena be kaulų, šviežia, atšaldyta arba sušaldyta“ padidinama 5 000 tonų, paliekant šiai kvotai 20 % muito normą.
      0202 3090 tarifų eilutės EB tarifinė kvota „galvijiena, sušaldyta“ padidinama 9 000 tonų (erga omnes), paliekant šiai kvotai specifines 20 % arba 20 % + 45 % muito normas.
      0207 1410 tarifų eilutės Brazilijai skirta EB tarifinė kvota „Gallus domesticus rūšies vištų (naminių vištų) gabalai“ padidinama 2 500 tonų, paliekant šiai kvotai 0 % muito normą.
      0207 2710 tarifų eilutėje įrašoma 2 500 tonų Brazilijai skirta EB tarifinė kvota „kalakutienos gabalai, sušaldyti“, paliekant šiai kvotai 0 % muito normą.
      1701 1110 tarifų eilutės Brazilijai skirta EB tarifinė kvota „žaliavinis cukranendrių cukrus, skirtas rafinuoti“, padidinama 300 000 tonų, paliekant šiai kvotai 98 EUR už toną muito normą.
      1701 1110 tarifų eilutės EB tarifinė kvota „žaliavinis cukranendrių cukrus, skirtas rafinuoti“, padidinama 250 000 tonų (erga omnes), paliekant šiai kvotai 98 EUR už toną muito normą.
      Šis susitarimas įsigalioja ne vėliau kaip po dviejų mėnesių po Brazilijos pasirašyto laiško datos.“.

   Turiu garbės pranešti, kad mūsų Vyriausybė pritaria.

         Brazilijos vardu


title: 2011/409/ES: 2011 m. liepos 11 d. Komisijos sprendimas dėl Europos Sąjungos pozicijos ES ir Šveicarijos jungtiniame komitete dėl darbo tvarkos taisyklių, nustatytinų remiantis Europos bendrijos ir Šveicarijos Konfederacijos susitarimo dėl tikrinimų ir formalumų gabenant prekes supaprastinimo ir dėl muitinės įgyvendinamų saugumo priemonių 19 straipsnio 4 dalimi

text:
12.7.2011

               LT

               Europos Sąjungos oficialusis leidinys

               L 182/28

         KOMISIJOS SPRENDIMAS
   2011 m. liepos 11 d.
   dėl Europos Sąjungos pozicijos ES ir Šveicarijos jungtiniame komitete dėl darbo tvarkos taisyklių, nustatytinų remiantis Europos bendrijos ir Šveicarijos Konfederacijos susitarimo dėl tikrinimų ir formalumų gabenant prekes supaprastinimo ir dėl muitinės įgyvendinamų saugumo priemonių 19 straipsnio 4 dalimi
   (2011/409/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 25 d. sudarytą Europos bendrijos ir Šveicarijos Konfederacijos susitarimą dėl tikrinimų ir formalumų gabenant prekes supaprastinimo ir dėl muitinės įgyvendinamų saugumo priemonių (1) (toliau – susitarimas),
   atsižvelgdama į 2009 m. birželio 25 d. Tarybos sprendimą 2009/556/EB dėl Europos bendrijos ir Šveicarijos Konfederacijos susitarimo dėl tikrinimų ir formalumų gabenant prekes supaprastinimo ir dėl muitinės įgyvendinamų saugumo priemonių laikino taikymo ir sudarymo (2), ypač į jo 5 straipsnio antrą pastraipą,
   kadangi:
   susitarimo 19 straipsnio 4 dalyje numatyta, kad tuo susitarimu įsteigtas jungtinis komitetas (toliau – ES ir Šveicarijos jungtinis komitetas) turi nustatyti savo darbo tvarkos taisykles,
   PRIĖMĖ ŠĮ SPRENDIMĄ:
   Vienintelis straipsnis
   Pozicija, kurios Europos Sąjunga laikysis ES ir Šveicarijos jungtiniame komitete dėl darbo tvarkos taisyklių, nustatytinų remiantis susitarimo 19 straipsnio 4 dalimi, apibrėžta pridedamame ES ir Šveicarijos jungtinio komiteto sprendimo projekte.

      Priimta Briuselyje 2011 m. liepos 11 d.

            Komisijos vardu

            Pirmininkas

         José Manuel BARROSO

      (1)  OL L 199, 2009 7 31, p. 24.

      (2)  OL L 199, 2009 7 31, p. 22.

      Projektas
      ES IR ŠVEICARIJOS JUNGTINIO KOMITETO SPRENDIMAS Nr. 1/2011
      …
      kuriuo nustatomos jungtinio komiteto darbo tvarkos taisyklės ir įsteigiama darbo grupė
      JUNGTINIS KOMITETAS,
      atsižvelgdamas į 2009 m. birželio 25 d. sudarytą Europos bendrijos ir Šveicarijos Konfederacijos susitarimą dėl tikrinimų ir formalumų gabenant prekes supaprastinimo ir dėl muitinės įgyvendinamų saugumo priemonių (1), ypač į jo 19 straipsnio 4 ir 5 dalis,
      SUSITARĖ:
      I   SKYRIUS

         DARBO TVARKOS TAISYKLĖS

      1 straipsnis
      Sudėtis ir pirmininkavimas
      Jungtinis komitetas sudarytas iš Europos Sąjungos ir Šveicarijos Konfederacijos atstovų. Susitariančios šalys komitetui pirmininkauja vienerius kalendorinius metus paeiliui.
      Prieš kiekvieną posėdį pirmininkui pranešama apie numatomą kiekvienos susitariančios šalies delegacijos sudėtį.
      Jei abi susitariančios šalys sutinka, jungtinis komitetas į savo posėdžius gali pasikviesti ekspertų, kad šie suteiktų konkrečios informacijos.
      2 straipsnis
      Sekretoriatas
      Jungtinio komiteto sekretoriato užduotis nustato pirmininkaujanti šalis. Visa jungtiniam komitetui skirta korespondencija, taip pat ir klausimų įtraukimo į posėdžių darbotvarkę prašymai, adresuojama jo pirmininkui.
      3 straipsnis
      Posėdžiai
      Gavęs abiejų susitariančių šalių pritarimą, jungtinio komiteto pirmininkas nustato posėdžių datą ir laiką. Posėdžiai pakaitomis vyksta Briuselyje ir Šveicarijoje.
      4 straipsnis
      Posėdžių darbotvarkė
      Pirmininkas parengia kiekvieno posėdžio darbotvarkės projektą. Jis perduodamas susitariančioms šalims ne vėliau kaip likus 10 dienų iki posėdžio.
      Į darbotvarkės projektą įtraukiami visi klausimai, dėl kurių įtraukimo pirmininkas gavo prašymą ne vėliau kaip prieš 15 dienų iki posėdžio. Pagalbinius dokumentus abi susitariančios šalys turi gauti likus bent 7 dienoms iki posėdžio. Skubiu atveju šie terminai gali būti sutrumpinti, jei abi šalys su tuo sutinka.
      Jungtinis komitetas tvirtina darbotvarkę kiekvieno posėdžio pradžioje.
      5 straipsnis
      Reklama
      Jeigu nesusitariama kitaip, jungtinio komiteto posėdžiai yra uždari.
      Jungtinio komiteto svarstymai yra profesinė paslaptis.
      6 straipsnis
      Protokolai
      Po kiekvieno posėdžio pirmininkas parengia protokolą. Protokolo projektas pateikiamas jungtiniam komitetui tvirtinti. Protokolą, jį priėmus, pasirašo pirmininkas; po vieną jo kopiją nusiunčiama susitariančioms šalims.
      7 straipsnis
      Priemonių priėmimas
      Susitarimo 21 straipsnyje apibrėžtos jungtinio komiteto rekomendacijos ir sprendimai vadinami „rekomendacija“ ir „sprendimu“, juose nurodomas eilės numeris, jų priėmimo data ir tema. Juos pasirašo pirmininkas ir jie perduodami susitariančioms šalims.
      8 straipsnis
      Rašytinė procedūra
      Esant skubiam atvejui, sprendimai ir rekomendacijos gali būti priimami taikant rašytinę procedūrą, jei susitariančios šalys su tuo sutinka.
      9 straipsnis
      Išlaidos
      Kiekviena susitarianti šalis padengia savo dalyvavimo komiteto posėdžiuose išlaidas.
      10 straipsnis
      Trečiųjų arbitrų sąrašas
      Per du mėnesius po sprendimo ginčą spręsti taikant susitarimo 29 straipsnio 3 dalyje numatytą arbitražo procedūrą Jungtinis komitetas sudaro trečiųjų arbitrų sąrašą, numatytą susitarimo III priede.
      II   SKYRIUS

         DARBO GRUPĖ

      11 straipsnis
      Procedūrų ir muitinės įgyvendinamų saugumo priemonių darbo grupė
      Sukuriama darbo grupė, kurios užduotis – padėti jungtiniam komitetui vykdant susitarimo II skyriuje (procedūros) ir III skyriuje (muitinės įgyvendinamos saugumo priemonės) numatytas užduotis.
      12 straipsnis
      Darbo grupės darbo tvarkos taisyklės
      Šio sprendimo 1–6 ir 9 straipsniai mutatis mutandis taikomi ir darbo grupės posėdžiams.
      13 straipsnis
      Įsigaliojimas
      Šis sprendimas įsigalioja kitą dieną po jo priėmimo dienos.

         Priimta Briuselyje …

               Jungtinio komiteto vardu

               Pirmininkas

         (1)  OL L 199, 2009 7 31, p. 24.


title: 2013/108/ES: 2012 m. lapkričio 21 d. Europos Parlamento ir Tarybos sprendimas dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
28.2.2013

               LT

               Europos Sąjungos oficialusis leidinys

               L 56/15

         EUROPOS PARLAMENTO IR TARYBOS SPRENDIMAS
   2012 m. lapkričio 21 d.
   dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2013/108/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Europos Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su nelaimių ištiktų regionų gyventojais;

               (2)

               2006 m. gegužės 17 d. Tarpinstituciniame susitarime numatyta galimybė mobilizuoti fondo lėšas neviršijant viršutinės metinės 1 mlrd. EUR ribos;

               (3)

               Reglamente (EB) Nr. 2012/2002 numatytos nuostatos, kuriomis galima mobilizuoti fondo lėšas;

               (4)

               Italija pateikė paraišką mobilizuoti Fondo lėšas dėl vienas po kito įvykusių žemės drebėjimų sukeltos nelaimės,

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos Sąjungos solidarumo fondo lėšos mobilizuojamos siekiant skirti 670 192 359 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. lapkričio 21 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2017 m. rugsėjo 4 d. Tarybos sprendimas (ES) 2017/1537, kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 3 projekto

text:
12.9.2017

               LT

               Europos Sąjungos oficialusis leidinys

               L 234/6

         TARYBOS SPRENDIMAS (ES) 2017/1537
   2017 m. rugsėjo 4 d.
   kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 3 projekto
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2016 m. gruodžio 1 d. buvo galutinai priimtas 2017 finansinių metų Sąjungos biudžetas (2),

               —

               2017 m. gegužės 30 d. Komisija pateikė pasiūlymą dėl 2017 finansinių metų bendrojo biudžeto taisomojo biudžeto Nr. 3 projekto,

         NUSPRENDĖ:
   Vienintelis straipsnis
   Tarybos pozicija dėl 2017 finansinių metų Europos Sąjungos taisomojo biudžeto Nr. 3 projekto buvo priimta 2017 m. rugsėjo 4 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2017 m. rugsėjo 4 d.

            Tarybos vardu

            Pirmininkas

         M. MAASIKAS

      (1)  OL L 298, 2012 10 26, p. 1.

      (2)  OL L 51, 2017 2 28, p. 1.


title: 2009/807/EB: 2009 m. spalio 21 d. Tarybos sprendimas dėl Regionų komiteto Ispanijai atstovaujančio pakaitinio nario skyrimo

text:
4.11.2009

               LT

               Europos Sąjungos oficialusis leidinys

               L 288/24

      TARYBOS SPRENDIMAS

   2009 m. spalio 21 d.
   dėl Regionų komiteto Ispanijai atstovaujančio pakaitinio nario skyrimo
   (2009/807/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1)

               (2)

               Pasibaigus Enrique OJEDA VILA įgaliojimams tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., Regionų komiteto pakaitiniu nariu skiriamas:

               —

               Miguel LUCENA BARRANQUERO, Secretario General de Acción Exterior, Andalucía.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2009 m. spalio 21 d.

            Tarybos vardu

            Pirmininkas

         A. CARLGREN

      (1)  OL L 56, 2006 2 25, p. 75.


title: 2004/749/EB:2004 m. spalio 21 d. Tarybos sprendimas, apibrėžiantis bendrąjį išteklių perskirstymo principą pagal Reglamentą (EB) Nr. 1267/1999, nustatantį struktūrinės pasirengimo stojimui politikos instrumentą

text:
6.11.2004

               LT

               Europos Sąjungos oficialusis leidinys

               L 332/14

      TARYBOS SPRENDIMAS

   2004 m. spalio 21 d.
   apibrėžiantis bendrąjį išteklių perskirstymo principą pagal Reglamentą (EB) Nr. 1267/1999, nustatantį struktūrinės pasirengimo stojimui politikos instrumentą
   (2004/749/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1999 m. birželio 21 d. Tarybos reglamentą (EB) Nr. 1267/1999, nustatantį struktūrinės pasirengimo stojimui politikos instrumentą (1), ypač į jo 15 straipsnio antrą pastraipą,
   atsižvelgdama į Komisijos pasiūlymą,
   kadangi:

               (1)

               2002 m. gruodžio 12 ir 13 d. Kopenhagos Europos Vadovų Taryba pritarė derybų rezultatams, kurių pasekmė – aštuonių šalių, tuo metu besinaudojusių Reglamento (EB) Nr. 1267/1999 nuostatomis, įstojimas į Bendriją 2004 m. Taigi nuo 2004 iki 2006 m. tik Bulgarija ir Rumunija toliau naudosis tame reglamente nustatyta parama.

               (2)

               Pritardama Komisijos pasiūlytam planui dėl Bulgarijos ir Rumunijos, Kopenhagos Europos Vadovų Taryba, vadovaudamasi bendruoju perskirstymo principu, nutarė, kad perskirstymo santykis turi būti nustatytas atitinkamai 30:70 PHARE programoje, numatytoje pagal 1989 m. gruodžio 18 d. Tarybos reglamentą (EEB) Nr. 3906/89 dėl ekonominės pagalbos Vengrijos Respublikai ir Lenkijos Liaudies Respublikai (2), pasirengimo stojimui programoje žemės ūkio ir kaimo plėtros srityse (SAPARD), numatytoje pagal Reglamentą (EB) Nr. 1268/1999 (3), ir struktūrinės pasirengimo stojimui politikos instrumente (ISPA), numatytame pagal Reglamentą (EB) Nr. 1267/1999.

               (3)

               Pagal Reglamento (EB) Nr. 1267/1999 15 straipsnio pirmą pastraipą, nustatant santykį atsižvelgiama į tai, kiek Bulgarijai ir Rumunijai ta parama reikalinga ir kokios jų galimybės paramą panaudoti, taip pat ir į to reglamento 4 straipsnyje nurodytus kriterijus.

               (4)

               Kadangi santykis 30:70 taikomas visam trejų metų laikotarpiui nuo 2004 iki 2006 m., reikėtų pagal tą santykį leisti visų išteklių orientacinį paskirstymą kiekvieniems metams.

               (5)

               Taigi pagal bendrąjį perskirstymo principą likusioms šalims paramos gavėjoms – Bulgarijai ir Rumunijai – reikėtų nustatyti 30:70 santykį, taikomą visam trejų metų laikotarpiui nuo 2004 iki 2006 m., o visų išteklių orientacinis paskirstymas turi būti nustatytas kiekvienais metais, taikant minėtąjį santykį ir leistinas nuokrypio nuo jo ribas,

         NUSPRENDĖ:
   Vienintelis straipsnis
   Remiantis bendruoju perskirstymo principu, trejų metų laikotarpiui nuo 2004 iki 2006 m. ištekliai, numatyti pagal Reglamentą (EB) Nr. 1267/1999, perskirstomi Bulgarijai ir Rumunijai pagal santykį 30:70 atitinkamai, kuris yra taikomas visam minėtam laikotarpiui.
   Per pirmoje pastraipoje minėtą trejų metų laikotarpį metinis išteklių pagal Reglamentą (EB) Nr. 1267/1999 paskirstymas nustatomas taikant orientacinį santykį: nuo 65 % iki 75 % visų išteklių Rumunijai ir nuo 25 % iki 35 % visų išteklių – Bulgarijai.

      Priimta Liuksemburge, 2004 m. spalio 21 d.

            Tarybos vardu

            Pirmininkas

         G. ZALM

      (1)  OL L 161, 1999 6 26, p. 73. Reglamentas su paskutiniais pakeitimais, padarytais Reglamentu (EB) Nr. 769/2004 (OL L 123, 2004 4 27, p. 1).

      (2)  OL L 375, 1989 12 23, p. 11. Reglamentas su paskutiniais pakeitimais, padarytais Reglamentu (EB) Nr. 769/2004.

      (3)  OL L 161, 1999 6 26, p. 87. Reglamentas su paskutiniais pakeitimais, padarytais Reglamentu (EB) Nr. 769/2004.


title: 2011/864/BUSP: 2011 m. gruodžio 16 d. Politinio ir saugumo komiteto sprendimas ESPM/1/2011 dėl Europos Sąjungos policijos misijos Bosnijoje ir Hercegovinoje (ESPM Bosnijoje ir Hercegovinoje) vadovo įgaliojimų pratęsimo

text:
22.12.2011

               LT

               Europos Sąjungos oficialusis leidinys

               L 341/52

         POLITINIO IR SAUGUMO KOMITETO SPRENDIMAS ESPM/1/2011
   2011 m. gruodžio 16 d.
   dėl Europos Sąjungos policijos misijos Bosnijoje ir Hercegovinoje (ESPM Bosnijoje ir Hercegovinoje) vadovo įgaliojimų pratęsimo
   (2011/864/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į Tarybos sprendimą 2011/781/BUSP dėl 2011 m. gruodžio 1 d. Europos Sąjungos policijos misijos (ESPM) Bosnijoje ir Hercegovinoje (1), ypač į jo 10 straipsnio 1 dalį,
   kadangi:

               (1)

               vadovaujantis Tarybos sprendimu 2011/781/BUSP, Politinis ir saugumo komitetas (PSK) pagal Sutarties 38 straipsnio trečią pastraipą yra įgaliotas priimti atitinkamus sprendimus dėl ESPM Bosnijoje ir Hercegovinoje politinės priežiūros vykdymo ir strateginio vadovavimo šia misijai, įskaitant visų pirma sprendimą skirti misijos vadovą;

               (2)

               2008 m. spalio 24 d. PSK Sprendimu 2008/835/BUSP (2) paskyrė Stefan FELLER ESPM Bosnijoje ir Hercegovinoje vadovu. Jo įgaliojimai buvo pratęsti Sprendimu 2009/958/BUSP (3) iki 2010 m. gruodžio 31 d. ir vėliau Sprendimu 2010/754/BUSP (4) iki 2011 m. gruodžio 31 d.;

               (3)

               Sprendimu 2011/781/BUSP Taryba, inter alia, pratęsė ESPM Bosnijoje ir Hercegovinoje galiojimą iki 2012 m. birželio 30 d.

               (4)

               2011 m. gruodžio 7 d. Sąjungos vyriausiasis įgaliotinis užsienio reikalams ir saugumo politikai pasiūlė PSK pratęsti ESPM Bosnijoje ir Hercegovinoje vadovo Stefan FELLER įgaliojimus dar šešiems mėnesiams iki 2012 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos (ESPM) Bosnijoje ir Hercegovinoje vadovo Stefan FELLER įgaliojimai pratęsiami nuo 2012 m. sausio 1 d. iki 2012 m. birželio 30 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 16 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 319, 2011 12 2, p. 51.

      (2)  OL L 298, 2008 11 7, p. 30.

      (3)  OL L 330, 2009 12 16, p. 79.

      (4)  OL L 320, 2010 12 7, p. 9.


title: 2014/631/ES: 2014 m. balandžio 3 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/341

         EUROPOS PARLAMENTO SPRENDIMAS
   2014 m. balandžio 3 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2012 finansinių metų biudžeto įvykdymo patvirtinimo
   (2014/631/ES)
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2012 finansinių metų metinių finansinių ataskaitų su bendrosios įmonės atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05851/2014 – C7–0053/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantį jai lengvatas (4), ypač į jo 5 straipsnio 3 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0198/2014),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 369, 2013 12 17, p. 35.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 90, 2007 3 30, p. 58.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/204/EB: 2008 m. balandžio 22 d. Europos Parlamento sprendimas dėl Europos Sąjungos įstaigų vertimo centro 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/125

         2008 m. balandžio 22 d.

      EUROPOS PARLAMENTO SPRENDIMAS

   dėl Europos Sąjungos įstaigų vertimo centro 2006 finansinių metų sąskaitų uždarymo
   (2009/204/EB)
   EUROPOS PARLAMENTAS,
   atsižvelgdamas į 2006 finansinių metų Europos Sąjungos įstaigų vertimo centro galutines metines ataskaitas (1),
   atsižvelgdamas į Audito Rūmų ataskaitą dėl Europos Sąjungos įstaigų vertimo centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ir ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6–0124/2008),

               1.

               pažymi, kad Europos Sąjungos įstaigų vertimo centro galutinės metinės ataskaitos pridėtos prie Audito Rūmų ataskaitos;

               2.

               pritaria Europos Sąjungos įstaigų vertimo centro 2006 finansinių metų sąskaitų uždarymui;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimų centro vykdomajai direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 42.

      (2)  OL C 309, 2007 12 19, p. 94.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.


title: 1994 m. kovo 10 d. Tarybos sprendimas dėl Tarptautinės muitinės procedūrų supaprastinimo ir suderinimo konvencijos tam tikrų priedų nuostatoms Bendrijos pareikštų išlygų dalinių pakeitimų

text:
Svarbus teisinis pranešimas

|

31994D0167

Oficialusis leidinys L 076 , 18/03/1994 p. 0028 - 0034 specialusis leidimas suomių kalba: skyrius 2 tomas 11 p. 0096  specialusis leidimas švedų kalba: skyrius 2 tomas 11 p. 0096

		Tarybos sprendimas1994 m. kovo 10 d.dėl Tarptautinės muitinės procedūrų supaprastinimo ir suderinimo konvencijos tam tikrų priedų nuostatoms Bendrijos pareikštų išlygų dalinių pakeitimų(94/167/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Sprendimu 75/199/EEB [1] Bendrija tapo Muitinės procedūrų supaprastinimo ir suderinimo konvencijos Susitariančiąja Šalimi;kadangi minėtu sprendimu ir Sprendimais 77/415/EEB [2], 78/528/EEB [3], 80/391/EEB [4], 85/204/EEB [5], 86/103/EEB [6], 87/593/EEB [7], 87/594/EEB [8], 88/355/EEB [9] ir 88/356/EEB [10] Bendrija priėmė 18 minėtos konvencijos priedų;kadangi pagal minėtos konvencijos 5 straipsnio 1 dalį Bendrija pareiškė išlygas dėl kai kurių tuose prieduose apibrėžtų "Standartų ir rekomenduojamos praktikos", kad juose atsispindėtų specialūs muitų sąjungos reikalavimai;kadangi pagal minėtos konvencijos 5 straipsnio 2 dalį Bendrija privalo bent kartą per trejus metus persvarstyti Standartus ir rekomenduojamas praktikas, dėl kurių ji yra pareiškusi išlygas; kadangi minėtos konvencijos 5 straipsnio 1 dalis leidžia Susitariančiosioms Šalims pareikšti išlygas, net ir priėmus priedus,NUSPRENDĖ:1 straipsnisAtsižvelgiant į persvarstymo rezultatus, pateiktus šio sprendimo priede, pakeičiamos Bendrijos pareikštos išlygos dėl Muitinės procedūrų supaprastinimo ir suderinimo konvencijos A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 ir F.6 priedų.2 straipsnisTarybos pirmininkas paskiria asmenį, įgaliotą Muitinių bendradarbiavimo tarybos Generaliniam Sekretoriui pranešti 1 straipsnyje nurodyto persvarstymo rezultatus.Priimta Briuselyje, 1994 m. kovo 10 d.Tarybos varduPirmininkasY. Papantoniou[1] OL L 100, 1975 4 21, p. 1.[2] OL L 166, 1977 7 4, p. 1.[3] OL L 160, 1978 6 17, p. 13.[4] OL L 100, 1980 4 17, p. 27.[5] OL L 87, 1985 3 27, p. 8.[6] OL L 88, 1986 4 3, p. 42.[7] OL L 362, 1987 12 22, p. 1.[8] OL L 362, 1987 12 22, p. 8.[9] OL L 161, 1988 6 28, p. 3.[10] OL L 161, 1988 6 28, p. 12.--------------------------------------------------PRIEDASBendrijos išlygų, pareikštų dėl Tarptautinės muitinės procedūrų supaprastinimo ir suderinimo konvencijos priedų, pervarstymo, atlikto pagal minėtos konvencijos 5 straipsnio 2 dalies reikalavimus, rezultatai1. | A.1 priedas | |dėl muitinės formalumų prieš pateikiant prekių deklaraciją | |1.1. | Išlyga dėl 11 standarto panaikinama. | |1.2. | Išlyga dėl 21 standarto lieka galioti. | |2. | A.2 priedas | |dėl laikinojo prekių saugojimo | |2.1. | Bendroji išlyga lieka galioti. | |2.2. | Dėl 10 rekomenduojamos praktikos išlyga išdėstoma taip: "Bendrijos teisės aktai numato, kad muitinės įstaiga gali reikalauti, kad prekes turintis asmuo pateiktų užstatą, siekiant užtikrinti bet kokios galinčios atsirasti muitų skolos apmokėjimą." | |2.3. | Dėl 13 rekomenduojamos praktikos pareikšta išlyga pakeičiama ir išdėstoma taip: "Bendrijos teisės aktai leidžia laikinai saugomas prekes tvarkyti tik tiek, kiek reikia jų nepakitusiai būklei išsaugoti, nekeičiant jų išvaizdos ar techninių charakteristikų." | |3. | B.1 priedas | |dėl muitinės leidimo vidaus vartojimui | |3.1. | Bendrosios išlygos antroji pastraipa pakeičiama ir išdėstoma taip: "Bendrijos teisės aktuose atskiriamas prekių išleidimas laisvai cirkuliuoti ir jų išleidimas vidaus vartojimui. Prekės išleidžiamos laisvai cirkuliuoti paprasčiausiai sumokėjus muito mokestį, tuo tarpu prekes išleidžiant vidaus vartojimui taikomos įvairios kitos nuostatos, pavyzdžiui, nuostatos dėl mokesčių.Taip pat turėtų būti nurodyta, kad prekės išleidžiamos laisvai cirkuliuoti ir vidaus vartojimui Bendrijoje tuo pačiu metu ir tos pačios valstybės narės teritorijoje." | |3.2. | Išlygos dėl 19 ir 52 rekomenduojamų praktikų lieka galioti. | |3.3. | Išlygos dėl 28 standarto pirmasis sakinys pakeičiamas ir išdėstomas taip: "Bendrija taip pat taiko šio standarto nuostatas, jeigu deklaracijos yra neišsamios." | |4. | B.2 priedas | |dėl prekių, deklaruojamų vidaus vartojimui, atleidimo nuo importo muitų ir mokesčių | |4.1. | Bendroji išlyga ir išlygos dėl 20, 27, 32 ir 33 rekomenduojamų praktikų bei 34 standarto lieka galioti. | |4.2. | Išlyga dėl 3 standarto pakeičiama ir išdėstoma taip: "Bendrijos teisės aktai suteikia teisę nuo muitų atleisti tik menkavertes siuntas, jeigu jos yra išsiųstos tiesiogiai iš trečiosios šalies gavėjui Bendrijoje." | |4.3. | Išlygos dėl 10 rekomenduojamos praktikos paskutiniame sakinyje "kartu pateikiama" pakeičiama "gali būti kartu pateikiama". | |4.4. | Išlyga dėl 16 rekomenduojamos praktikos pakeičiama ir išdėstoma taip: "Nuo muitų atleidžiamos atitinkamos medžiagos, jeigu jos bus naudojamos išimtinai nekomerciniais, medicinos ar mokslo tikslais." | |4.5. | Išlyga dėl 18 rekomenduojamos praktikos papildoma šia antrąja dalimi: "Valstybės narės turi galimybę neatleisti dvejopo naudojimo transporto priemonių, kurios yra naudojamos komerciniais ar profesionaliais tikslais, nuo pridėtinės vertės mokesčio." | |4.6. | Išlyga dėl 9 rekomenduojamos praktikos pakeičiama ir išdėstoma taip: "Prekes, kurioms taikomas 17 standartas, galima atleisti nuo importo muitų ir mokesčių, jeigu už jas faktiškai jau yra sumokėti bet kokie muitai ir mokesčiai, kurie paprastai joms taikomi šalyje, į kurią vežamos, ar kilmės šalyje. Laikotarpis, per kurį tokios lengvatos gavėjas turi būti prekių savininkas ar jas valdyti po jų įvežimo, — 12 mėnesių." | |4.7. | Išlyga dėl 21 standarto pakeičiama ir išdėstoma taip: "Valstybės narės turi galimybę nuo pridėtinės vertės mokesčio atleisti kraitį ir kilnojamąjį turtą, kuris priklauso gyvenamąją vietą keičiančiam asmeniui, jeigu už juos faktiškai jau yra sumokėti bet kokie muitai ir mokesčiai, kurie paprastai jiems taikomi šalyje, į kurią vežamos, ar kilmės šalyje.Atleidimas.… (toliau nepakeista)." | |4.8. | Išlygos dėl 23 rekomenduojamos praktikos pirmoji įtrauka pakeičiama ir išdėstoma taip: "ne anksčiau kaip likus dviem mėnesiams iki nustatytos vestuvių dienos. Šiuo atveju, atleidimas galimas pateikiant tinkamą muitų užstatą, kadangi šis užstatas yra fakultatyvus tiek, kiek tai susiję su atleidimu nuo mokesčių, ir…" | |a) | kava: | 500 gramų |ar | |kavos ekstraktai ir esencijos: | 200 gramų |b) | arbata: | 100 gramų |ar | |arbatos ekstraktai ir esencijos: | 40 gramų |nuo muitų ir mokesčių:c) | kvepalai: | 50 gramų |ar | |tualetinis vanduo: | 0,25 litro." || |"Rekomenduojamoje praktikoje nurodytos prekės įleidžiamos be importo muitų ir mokesčių…"| |"Bendrijos teisės aktai numato taikyti šioje rekomenduojamoje praktikoje nurodytą atleidimą medžiagoms, kurios paprastai negali būti pakartotinai naudojamos. Šios medžiagos atleidžiamos nuo muito esant papildomai sąlygai, kad jų vertė yra įskaičiuota į vežamų prekių mokestinę bazę."| |5. | B.3 priedas | |dėl reimporto į tą pačią valstybę | |5.1. | Bendroji išlyga ir išlygos dėl 8 bei 24 rekomenduojamų praktikų lieka galioti. | |5.2. | Išlyga dėl 11 rekomenduojamos praktikos panaikinama. | |6. | C.1 priedas | |dėl visiško eksporto | |6.1. | Išlygos (bendroji išlyga ir išlygos dėl 10 rekomenduojamos praktikos bei 21 standarto) lieka galioti. | |7. | D.1 priedas | |dėl kilmės taisyklių | |7.1. | Išlygos dėl 7 standarto ir 10 rekomenduojamos praktikos lieka galioti. | |7.2. | Išlygos dėl 8 standarto antroje dalyje "CCC nomenklatūra" pakeičiama "Suderintos sistemos nomenklatūra". | |8. | D.2 priedas | |dėl dokumentinių kilmės įrodymų | |8.1. | Išlygos dėl 3, 10 ir 12 rekomenduojamų praktikų lieka galioti. | |9. | E.1 priedas | |dėl muitinės tranzito | |"Nors Bendrijos valstybės narės sudaro vieną bendrą teritoriją, kiekviena valstybė narė gali nustatyti supaprastintas tranzito procedūras, taikomas tam tikromis aplinkybėmis prekėms, kurių neketinama vežti per kitos valstybės narės teritoriją.Valstybės narės dvišaliais ar daugiašaliais susitarimais taip pat gali tarpusavy nustatyti supaprastintas procedūras, kurios atitinka nustatytus būtinus kriterijus ir yra taikomos tam tikram prekių srautui arba konkrečioms įmonėms."| |10. | E.3 priedas | |dėl muitinių sandėlių | |10.1. | Bendroji išlyga lieka galioti. | |"Bendrijos teisės aktai reikalauja, kad sandėliavimo procedūroje būtų užtikrinta "tinkama muitinės priežiūra". Nepriklausomai nuo taikomų priežiūros metodų, valstybės narės gali reikalauti užstato."| |"Paprastai Bendrija taiko šios rekomenduojamos praktikos nuostatas, tačiau ji pasilieka teisę išimtinėmis aplinkybėmis to nedaryti."| |"Ši rekomenduojama praktika netaikoma pridėtinės vertės mokesčiui.Bendrijos valstybės narės gali pačios nuspręsti, ar leisti, ar neleisti grąžinti sumokėtus muitus."| |"Neatsižvelgiant į tai, ar atitinkamos prekės bus vėliau eksportuojamos, ar ne, Bendrijos teisė nenumato muitinės sandėliuose saugoti prekių, kurios apmokestinamos arba jau yra apmokestintos vidaus muitais ar mokesčiais."| |"Bendrijoje importuotas prekes galima tvarkyti įprastais būdais, kuriais siekiama išsaugoti jas ar jų prekinę kokybę arba paruošti platinimui ar perpardavimui.Tam tikromis aplinkybėmis prekės, kurioms taikoma bendroji žemės ūkio politika, gali būti tvarkomos tik tokiais būdais, kurie yra numatyti konkrečiai tokioms prekėms."| |"Bendrijos teisės aktai dėl muitinės sandėlių nenustato maksimalios prekių laikymo trukmės. Tačiau išimtiniais atvejais laikotarpis gali būti trumpesnis nei vieneri metai."| |11. | E.4 priedas | |dėl muito grąžinimo | |11.1. | Išlygos (bendroji išlyga ir išlyga dėl 5 standarto) lieka galioti. | |12. | E.5 priedas | |dėl laikinojo įvežimo reeksportui į tą pačią valstybę | |12.1. | Bendroji išlyga, išlygos dėl 14 standarto ir dėl 33 bei 37 rekomenduojamų praktikų išlyga lieka galioti. | |"Bendrijos teisė neleidžia laikinai įvežti prekių, kurios, siekiant taikyti laikinojo įvežimo ar perdirbimo šalies viduje procedūras, jau yra įvežtos, pritaikius muitinės sandėlių ar laisvųjų zonų procedūras prieš reeksportą (laisvosios zonos yra įkurtos Danijoje, Vokietijoje, Graikijoje, Ispanijoje, Airijoje, Italijoje, Portugalijoje ir Jungtinėje Karalystėje)."| |"Paprastai Bendrija taiko šios rekomenduojamos praktikos nuostatas, bet išimtiniais atvejais ji pasilieka teisę to nedaryti."| |"Valstybėse narėse, kur yra laisvosios zonos (Danijoje, Vokietijoje, Graikijoje, Ispanijoje, Airijoje, Italijoje, Portugalijoje ir Jungtinėje Karalystėje), šis standartas taikomas tik tuo atveju, jeigu prekės yra įvežamos į tas zonas, planuojant jas vėliau iš Bendrijų muitų teritorijos eksportuoti."| |"Bendrijos teisė leidžia, remiantis žodine deklaracija ir inventoriniu sąrašu, laikinai įvežti pilnas pakuotes, pažymėtas neištrinamomis ir neatskiriamomis žymomis, kurias importuoja asmuo, įsisteigęs už Bendrijos muitų teritorijos ribų. Visoms kitoms pakuotėms, kurios yra importuojamos laikinojo įvežimo tvarka, reikalingos rašytinės deklaracijos.Kai dėl komercinio pakuočių panaudojimo nekyla abejonių, jog jos bus reeksportuotos, Bendrijos teisė taip pat leidžia be užstato laikinai įvežti pakuotes, kurios importuotos tuščios ir yra pažymėtos neištrinamomis bei neatskiriamomis žymomis. Taip pat numatoma netaikyti užstato reikalavimų, kai, remiantis žodine deklaracija ir inventoriniu sąrašu, pakuotės yra įvežamos pilnos, nebent kompetentingoms institucijoms būtų pateiktas aiškus priešingas prašymas.""Bendrijos teisė numato, kad tais atvejais, kai yra rimtas pavojus, kad įsipareigojimas reeksportuoti komercinę kelių transporto priemonę nebus įvykdytas, laikinojo įvežimo procedūra taikoma, pateikus tarptautinėje konvencijoje nustatyto tipo dokumentą arba deklaraciją; pateikiant deklaraciją, muitinės įstaiga gali reikalauti užstato.""Bendrijos teisė visus konteinerius, neatsižvelgiant į tai, ar jie yra patvirtinti prekių vežimui su muitinės plomba, ar ne, leidžia laikinai įvežti be formalumų nuo to momento, kai jie patenka į Bendrijos muitų teritoriją, jei konteineriai turi matomoje vietoje tvirtai pritvirtintas žymas, kuriose nurodytas savininkas arba ūkinės veiklos vykdytojas, savininko arba ūkinės veiklos vykdytojo naudojami ženklai ir atpažinimo numeriai, konteinerių taros svoris (išskyrus keičiamus konteinerius, naudojamus kombinuotame kelių ir geležinkelių transporte) ir konteinerių registracijos šalis (išskyrus oro transporto atveju).Konteinerius, kurie neatitinka šių sąlygų, galima leisti laikinai įvežti į Bendrijos muitų teritoriją, jeigu yra pateiktas raštiškas prašymas ir išduotas leidimas, o tais atvejais, kai yra rimtų abejonių dėl įsipareigojimo reeksportuoti, — jei yra pateiktas sąrašas ir (arba) užstatas.""Jei padėklus galima identifikuoti, Bendrijos teisės aktai leidžia juos laikinai įvežti be formalumų nuo to momento, kai jie patenka į Bendrijos muitų teritoriją. Kai jų neįmanoma identifikuoti, būtina pateikti prašymą raštu ir gauti leidimą.Abiem atvejais galima reikalauti deklaracijos raštu ir prireikus užstato, jeigu muitinė mano, jog yra rimtas pavojus, kad įsipareigojimas reeksportuoti gali būti neįvykdytas."| |"Laikinasis įvežimas iš dalies atleidžiant nuo importo muitų netaikomas suvartojamiems produktams ir prekėms, kurių…"| |13. | E.6 priedas | |dėl laikinojo įvežimo perdirbimui šalyje | |13.1. | Bendroji išlyga ir išlyga dėl 19 standarto lieka galioti. | |"Paprastai Bendrija taiko šios rekomenduojamos praktikos nuostatas, tačiau ji pasilieka teisę išimtinėmis aplinkybėmis to nedaryti."| |"Kai muitinės įstaiga reikalauja užstato, užstato tipą ir sumą nustato kiekvienos valstybės narės muitinės įstaiga."| |"Valstybėse narėse, kur yra laisvosios zonos (Danijoje, Vokietijoje, Graikijoje, Ispanijoje, Airijoje, Italijoje, Portugalijoje ir Jungtinėje Karalystėje), šis standartas taikomas į tas zonas įvežant kompensuojamas prekes, kurias planuojama vėliau iš Bendrijos muitų teritorijos eksportuoti."| |"Bendrijos teisė nenumato jokių panašių į šioje rekomenduojamoje praktikoje minėtų apribojimų. Jei atsiranda skola muitinei už kompensuojamus produktus arba nepakeistos būklės prekes, skaičiuojami kompensuojamieji delspinigiai nuo nesumokėtos muitų sumos."| |14. | E.8 priedas | |dėl laikinojo eksporto perdirbimui kitoje šalyje | |14.1. | Bendroji išlyga ir išlyga dėl 20 standarto lieka galioti. | |"Paprastai Bendrija taiko šios rekomenduojamos praktikos nuostatas, tačiau ji pasilieka teisę išimtinėmis aplinkybėmis to nedaryti."| |15. | F.1 priedas | |dėl laisvųjų zonų | |"Bendrijos teisė valstybėms narėms leidžia tam tikrose Bendrijos muitų teritorijos dalyse įkurti laisvąsias zonas. Iki šio laiko tokio tipo laisvosios zonos yra įkurtos Danijoje, Vokietijoje, Graikijoje, Ispanijoje, Airijoje, Italijoje, Portugalijoje ir Jungtinėje Karalystėje.Be to, Bendrijos teisė numato tam tikro tipo laisvąją zoną, vadinamą "laisvuoju sandėliu", kuriai taikomos lygiai tokios pat taisyklės, kaip ir reguliuojančios laisvąsias zonas. Iki šio laiko laisvuosius sandėlius yra įkūrusios Ispanija, Prancūzija, Italija, Nyderlandai ir Portugalija.Be to, Bendrijos teisė taikoma tik daliai procedūrų, kurios yra numatytos šiame priede. Tose srityse, kuriose Bendrijos teisė netaikoma, valstybės narės prireikus pareiškia savo išlygas."| |"Bendrijos teisės aktai nenustato maksimalios laikymo trukmės. Tačiau išimtiniais atvejais laikotarpis gali būti trumpesnis nei vieneri metai."| |16. | F.2 priedas | |dėl prekių perdirbimo vidaus vartojimui | |16.1. | Išlygos (bendroji išlyga ir išlyga dėl 7 rekomenduojamos praktikos) lieka galioti. | |17. | F.3 priedas | |dėl muitinės priemonių, taikomų keleiviams | |17.1. | Bendroji išlyga ir išlygos dėl 21, 38 ir 44 standartų bei 45 rekomenduojamos praktikos lieka galioti. | |"Bendrijos teisė nenumato pridėtinės vertės mokesčio ir akcizo vienodos normos apmokestinimo sistemos."| |"Bendrijos teisė numato, kad tais atvejais, kai yra rimtas pavojus, jog įsipareigojimas reeksportuoti privačiam naudojimui skirtą transporto priemonę nebus įvykdytas, laikinojo įvežimo procedūra taikoma, pateikus tarptautinėje konvencijoje nustatyto tipo dokumentą arba deklaraciją; pateikiant deklaraciją, muitinės įstaiga gali reikalauti užstato."| |18. | F.6 priedas | |dėl sumokėtų importo muitų ir mokesčių grąžinimo | |18.1. | Išlygos (bendroji išlyga ir išlygos dėl 7 standarto) lieka galioti. | |--------------------------------------------------


title: 2008/859/EB: 2008 m. lapkričio 4 d. Tarybos sprendimas, iš dalies keičiantis Bendrųjų konsulinių instrukcijų 3 priedo I dalį dėl trečiųjų valstybių piliečių, kuriems taikomi oro uosto vizos reikalavimai

text:
14.11.2008

               LT

               Europos Sąjungos oficialusis leidinys

               L 303/11

      TARYBOS SPRENDIMAS

   2008 m. lapkričio 4 d.
   iš dalies keičiantis Bendrųjų konsulinių instrukcijų 3 priedo I dalį dėl trečiųjų valstybių piliečių, kuriems taikomi oro uosto vizos reikalavimai
   (2008/859/EB)
   EUROPOS SĄJUNGOS TARYBA,
   atsižvelgdama į 2001 m. balandžio 24 d. Tarybos reglamentą (EB) Nr. 789/2001, paliekantį Tarybai įgyvendinimo įgaliojimus dėl tam tikrų išsamių nuostatų ir praktinės tvarkos nagrinėjant prašymus išduoti vizą (1),
   atsižvelgdama į Prancūzijos iniciatyvą,
   kadangi:

               (1)

               Bendrųjų konsulinių instrukcijų 3 priedo I dalyje yra bendras trečiųjų valstybių, kurių piliečiams visos valstybės narės taiko oro uosto tranzitinės vizos reikalavimus, sąrašas.

               (2)

               Prancūzija nori, kad Ganos ir Nigerijos piliečių atveju šis oro uosto tranzitinės vizos reikalavimas būtų taikomas tik asmenims, neturintiems Europos Sąjungos valstybių narių arba valstybės, kuri yra 1992 m. gegužės 2 d. Europos ekonominės erdvės susitarimo Šalis, taip pat Kanados, Japonijos, Šveicarijos ar Jungtinių Amerikos Valstijų išduotos galiojančios vizos. Todėl Bendrosios konsulinės instrukcijos turėtų būti atitinkamai iš dalies pakeistos.

               (3)

               Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikytinas. Kadangi šio sprendimo pagrindą sudaro Šengeno acquis pagal Europos bendrijos steigimo sutarties trečiosios dalies IV antraštinę dalį, remdamasi minėto protokolo 5 straipsniu, per šešis mėnesius nuo tos dienos, kai Taryba priims šį sprendimą, Danija nusprendžia, ar įgyvendins jį savo nacionalinėje teisėje.

               (4)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl šių dviejų valstybių asociacijos įgyvendinant, taikant ir plėtojant Šengeno acquis
                   (2), patenkančios į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą (3) 1 straipsnio A punkte nurodytą sritį.

               (5)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą siejant su Tarybos sprendimų 2008/146/EB (4) ir 2008/149/TVR (5) 3 straipsniu.

               (6)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytame protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (6), kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą siejant su Tarybos sprendimų 2008/261/EB (7) ir 2008/262/EB (8) 3 straipsniu.

               (7)

               Šis sprendimas yra Šengeno acquis nuostatų, kurias įgyvendinant Jungtinė Karalystė pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (9) nedalyvauja, plėtojimas. Todėl Jungtinė Karalystė nedalyvauja jį priimant ir jis nėra jai privalomas ar taikytinas.

               (8)

               Šis sprendimas yra Šengeno acquis nuostatų, kurias įgyvendinant Airija pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (10) nedalyvauja, plėtojimas. Todėl Airija nedalyvauja jį priimant ir jis nėra jai privalomas ar taikytinas.

               (9)

               Kipro atžvilgiu šis sprendimas yra teisės aktas, grindžiamas Šengeno acquis ar kitaip su ja susijęs, kaip apibrėžta 2003 m. Stojimo akto 3 straipsnio 2 dalyje.

               (10)

               Šis sprendimas yra teisės aktas, grindžiamas Šengeno acquis ar kitaip su ja susijęs, kaip apibrėžta 2005 m. Stojimo akto 4 straipsnio 2 dalyje,

         PRIĖMĖ ŠĮ SPRENDIMĄ:
   1 straipsnis
   Bendrųjų konsulinių instrukcijų 3 priedo I dalis iš dalies keičiama taip:

               1)

               įrašo apie Ganą išnaša pakeičiama taip:
               „Beniliukso valstybėse, Prancūzijoje, Vokietijoje, Italijoje ir Ispanijoje

                           —

                           Piliečiai neprivalo turėti oro uosto tranzitinės vizos tais atvejais, jei jie turi galiojančią vizą į ES valstybę narę arba valstybę, kuri yra 1992 m. gegužės 2 d. Europos ekonominės erdvės susitarimo Šalis, taip pat į Kanadą, Japoniją, Šveicariją ar Jungtines Amerikos Valstijas, arba tais atvejais, kai jie grįžta iš šių valstybių, pasinaudoję viza.“;

               2)

               įrašo apie Nigeriją išnaša pakeičiama taip:
               „Beniliukso valstybėse, Prancūzijoje, Vokietijoje, Italijoje ir Ispanijoje

                           —

                           Piliečiai neprivalo turėti oro uosto tranzitinės vizos tais atvejais, jei jie turi galiojančią vizą į ES valstybę narę arba valstybę, kuri yra 1992 m. gegužės 2 d. Europos ekonominės erdvės susitarimo Šalis, taip pat į Kanadą, Japoniją, Šveicariją ar Jungtines Amerikos Valstijas, arba tais atvejais, kai jie grįžta iš šių valstybių, pasinaudoję viza.“

         2 straipsnis
   Šis sprendimas taikomas nuo 2008 m. lapkričio 5 d.
   3 straipsnis
   Šis sprendimas skirtas valstybėms narėms pagal Europos bendrijos steigimo sutartį.

      Priimta Briuselyje, 2008 m. lapkričio 4 d.

            Tarybos vardu

            Pirmininkė

         C. LAGARDE

      (1)  OL L 116, 2001 4 26, p. 2.

      (2)  OL L 176, 1999 7 10, p. 36.

      (3)  OL L 176, 1999 7 10, p. 31.

      (4)  OL L 53, 2008 2 27, p. 1.

      (5)  OL L 53, 2008 2 27, p. 50.

      (6)  OL L 83, 2008 3 26, p. 3.

      (7)  Žr. 6 išnašą.

      (8)  OL L 83, 2008 3 26, p. 5.

      (9)  OL L 131, 2000 6 1, p. 43.

      (10)  OL L 64, 2002 3 7, p. 20.


title: 2013/264/ES: 2013 m. gegužės 29 d. Tarybos sprendimas, kuriuo skiriami Regionų komiteto du Italijai atstovaujantys nariai ir vienas Italijai atstovaujantis pakaitinis narys

text:
6.6.2013

               LT

               Europos Sąjungos oficialusis leidinys

               L 154/6

         TARYBOS SPRENDIMAS
   2013 m. gegužės 29 d.
   kuriuo skiriami Regionų komiteto du Italijai atstovaujantys nariai ir vienas Italijai atstovaujantis pakaitinis narys
   (2013/264/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Renata POLVERINI ir Gianfranco VITAGLIANO kadencijai tapo laisvos dvi narių vietos. Pasibaigus Paolo VALENTINI PUCCITELLI kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Paolo di LAURA FRATTURA, Presidente della Regione Molise

                           —

                           Nicola ZINGARETTI, Presidente della Regione Lazio

                     ir

               b)

               pakaitiniu nariu:

                           —

                           Stefano Bruno GALLI, Consigliere Regione Lombardia.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 29 d.

            Tarybos vardu

            Pirmininkas

         R. BRUTON

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013/625/ES: 2013 m. balandžio 17 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/368

         EUROPOS PARLAMENTO SPRENDIMAS
   2013 m. balandžio 17 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2011 finansinių metų sąskaitų uždarymo
   (2013/625/ES)
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2011 finansinių metų galutinių metinių ataskaitų kartu su Europos ITER įgyvendinimo ir branduolių sintezės energetikos vystymo bendrosios įmonės atsakymais (1),

               —

               atsižvelgdamas į Europos Parlamento bendros Biudžeto komiteto ir Biudžeto kontrolės komiteto delegacijos išvadas, kurios pateiktos ITER 2011 m. gegužės 16–18 d. Kadaraše,

               —

               atsižvelgdamas į 2013 m. vasario 12 d. Tarybos rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, kuriuo įsteigiama Europos ITER įgyvendinimo ir branduolių sintezės energetikos vystymo bendroji įmonė ir kuriuo jai suteikiamos lengvatos (4), ypač į jo 5 straipsnio 3 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0077/2013),

               1.

               pritaria Europos ITER įgyvendinimo ir branduolių sintezės energetikos vystymo bendrosios įmonės 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 36.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 90, 2007 3 30, p. 58.

      (5)  OL L 357, 2002 12 31, p. 72.


title: 2007/7/EB,Euratomas: 2007 m. sausio 1 d. Europos sąjungos valstybių narių vyriausybių atstovų sprendimas dėl Europos Bendrijų Teisingumo Teismo teisėjų paskyrimo

text:
4.1.2007

               LT

               Europos Sąjungos oficialusis leidinys

               L 1/18

      EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2007 m. sausio 1 d.
   dėl Europos Bendrijų Teisingumo Teismo teisėjų paskyrimo
   (2007/7/EB, Euratomas)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   atsižvelgdami į Aktą dėl Bulgarijos Respublikos ir Rumunijos stojimo į Europos Sąjungą sąlygų ir sutarčių, kuriomis yra grindžiama Europos Sąjunga, pritaikomųjų pataisų, ypač į jo 46 straipsnio 1 dalį ir 2 dalies pirmą pastraipą,
   kadangi:

               (1)

               Pirmiau minėto Stojimo akto 46 straipsnio 1 dalyje ir 2 dalies pirmoje pastraipoje numatyta paskirti du Teisingumo Teismo teisėjus. Vieno šių teisėjų kadencija baigiasi 2009 m. spalio 6 d. Šis teisėjas turi būti parenkamas burtais. Kito teisėjo kadencija baigiasi 2012 m. spalio 6 d.

               (2)

               Todėl, remiantis pirmiau nurodytu straipsniu ir ištraukus burtus, kaip nustatyta tame straipsnyje, reikėtų paskirti du papildomus Europos Bendrijų Teisingumo Teismo teisėjus,

         NUSPRENDĖ:
   1 straipsnis
   Camelia TOADER skiriama Europos Bendrijų Teisingumo Teismo teisėja laikotarpiui nuo 2007 m. sausio 1 d. iki 2009 m. spalio 6 d.
   2 straipsnis
   Alexander ARABADJIEV skiriamas Europos Bendrijų Teisingumo Teismo teisėju laikotarpiui nuo 2007 m. sausio 1 d. iki 2012 m. spalio 6 d.
   3 straipsnis
   Šis sprendimas įsigalioja 2007 m. sausio 1 d.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. sausio 1 d.

            Pirmininkas

         W. SCHÖNFELDER


title: 2000 m. liepos 26 d. Valstybių narių vyriausybių atstovų sprendimas dėl Europos Bendrijų Teisingumo Teismo teisėjų ir generalinių advokatų paskyrimo

text:
Svarbus teisinis pranešimas

|

42000D0491

Oficialusis leidinys L 199 , 05/08/2000 p. 0081 - 0082

		Valstybių narių vyriausybių atstovų sprendimas2000 m. liepos 26 d.dėl Europos Bendrijų Teisingumo Teismo teisėjų ir generalinių advokatų paskyrimo(2000/491/EB, EAPB, Euratomas)EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos bendrijos steigimo sutartį, ypač į jos 223 straipsnį,atsižvelgdami į Europos anglių ir plieno bendrijos steigimo sutartį, ypač į jos 32b straipsnį,atsižvelgdami į Europos atominės energijos bendrijos steigimo sutartį, ypač į jos 139 straipsnį,kadangi:(1) 2000 m. spalio 6 d. baigiasi Europos Bendrijų Teisingumo Teismo teisėjų p. Ninon COLNERIC, p. David A. O. EDWARD, Peter JANN, P. J. G. KAPTEYN, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET, Hans RAGNEMALM ir generalinių advokatų p. Georgios COSMAS, Nial FENNELLY, Philippe LEGER ir Antonio SAGGIO kadencija.(2) Nuo 2000 m. spalio 7 d. iki 2006 m. spalio 6 d. imtinai Europos Bendrijų Teisingumo Teismo sudėtis turėtų būti iš dalies pakeista,NUSPRENDĖ:1 straipsnis1. Nuo 2000 m. spalio 7 d. iki 2006 m. spalio 6 d. skiriami šie Europos Bendrijų Teisingumo Teismo teisėjai:p. Ninon COLNERICp. Jose Narciso DA CUNHA RODRIGUESp. David A. O. EDWARDp. Peter JANNp. Antonio Mario LA PERGOLAp. Jean-Pierre PUISSOCHETp. Christiaan W. A. TIMMERMANSp. Stig VON BAHR2. Nuo 2000 m. spalio 7 d. iki 2006 m. spalio 6 d. skiriami šie Europos Bendrijų Teisingumo Teismo generaliniai advokatai:p. L. A. GEELHOEDp. Philippe LEGERp. Christine STIX-HACKLp. Antonio TIZZANO2 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 2000 m. liepos 26 d.PirmininkasP. Vimont--------------------------------------------------


title: Prašymas atšaukti Massimo D'Alema imunitetą 2008 m. lapkričio 18 d. Europos Parlamento sprendimas dėl prašymo atšaukti Massimo D’Alema imunitetą (2008/2298(IMM))

text:
22.1.2010

               LT

               Europos Sąjungos oficialusis leidinys

               CE 16/77

         Prašymas atšaukti Massimo D'Alema imunitetą
   P6_TA(2008)0538
   2008 m. lapkričio 18 d. Europos Parlamento sprendimas dėl prašymo atšaukti Massimo D'Alema imunitetą (2008/2298(IMM))
   (2010/C 16 E/20)

      Europos Parlamentas,

               —

               atsižvelgdamas į Italijos Respublikos prokuroro Milano teisme prašymą atšaukti Massimo D'Alema imunitetą, pateiktą 2008 m. gegužės 30 d. ir paskelbtą per 2008 m. birželio 16 d. plenarinį posėdį,

               —

               atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus (1),

               —

               atsižvelgdamas į Darbo tvarkos taisyklų 6 ir 7 straipsnius,

               —

               atsižvelgdamas į Teisės reikalų komiteto išvadas (A6-0422/2008),

         1.   nusprendė nenaudoti slaptų telefono pokalbių pasiklausymo ir neatšaukti Massimo D'Alema imuniteto;
   2.   paveda Pirmininkui nedelsiant perduoti šį sprendimą ir atsakingo komiteto išvadas kompetentingoms Italijos institucijoms.

      (1)  Byla Nr. 101/63, Wagner/Fohrmann ir Krier, 1964 m. Rink. p. 383 ir byla Nr. 149/85, Wybot/Faure ir kiti, 1986 m. Rink. p. 2391.


title: 2016 m. lapkričio 8 d. Tarybos sprendimas (ES) 2017/192 dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai sudarymo

text:
4.2.2017

               LT

               Europos Sąjungos oficialusis leidinys

               L 31/1

         TARYBOS SPRENDIMAS (ES) 2017/192
   2016 m. lapkričio 8 d.
   dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punktu ir 218 straipsnio 8 dalies antra pastraipa,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2014/122/ES (2)2016 m. kovo 4 d. pasirašytas Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolas dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai (toliau – Protokolas), su sąlyga, kad jis vėliau bus sudarytas;

               (2)

               Protokolas turėtų būti sudarytas Europos Sąjungos ir jos valstybių narių vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir jos valstybių narių vardu patvirtinamas Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolas dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai (3).
   2 straipsnis
   Tarybos pirmininkas paskiria asmenį, kuris įgaliojamas Europos Sąjungos ir jos valstybių narių vardu pateikti Protokolo 6 straipsnyje numatytą pranešimą ir taip išreikšti Europos Sąjungos bei jos valstybių narių sutikimą laikytis Protokolo (4).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 8 d.

            Tarybos vardu

            Pirmininkas

         P. KAŽIMÍR

      (1)  2016 m. rugsėjo 14 d. Pritarimas (dar neišspausdintas Oficialiajame leidinyje).

      (2)  2014 m. vasario 11 d. Trybos sprendimas 2014/122/ES dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai pasirašymo Europos Sąjungos ir jos valstybių narių vardu (OL L 69, 2014 3 8, p. 2).

      (3)  Protokolo tekstas paskelbtas Europos Sąjungos oficialiajame leidinyje (OL L 31, 2017 2 4, p. 3).

      (4)  Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2005/707/EB: 2005 m. rugsėjo 7 d. Europos Parlamento ir Tarybos sprendimas, dėl lankstumo priemonės, skirtos nukentėjusių nuo cunamio šalių atstatymui ir rekonstrukcijai, mobilizavimo pagal 1999 m. gegužės 6 d. Tarpinstitucinio susitarimo 24 punktą

text:
14.10.2005

               LT

               Europos Sąjungos oficialusis leidinys

               L 269/23

      EUROPOS PARLAMENTO IR TARYBOS SPRENDIMAS

   2005 m. rugsėjo 7 d.
   dėl lankstumo priemonės, skirtos nukentėjusių nuo cunamio šalių atstatymui ir rekonstrukcijai, mobilizavimo pagal 1999 m. gegužės 6 d. Tarpinstitucinio susitarimo 24 punktą
   (2005/707/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 1999 m. gegužės 6 d. tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo (1), ypač į jo 24 punktą,
   atsižvelgdami į Komisijos pasiūlymą,
   kadangi:
   Biudžeto valdymo institucija sutiko padėti atstatyti ir rekonstruoti šalis, nukentėjusias nuo žemės drebėjimo ir cunamio (daugiausia Indoneziją, Šri Lanką ir Maldyvus), skirdama 350 mln. EUR, iš kurių 170 mln. EUR skiriama 2005 metams. Dalis lėšų, skiriamų 2005 m., bus sukaupta perskirstant regionui skirtas orientacines, bet dar nepatvirtintas programų lėšas, dėl kurių susitarta su atitinkamomis vyriausybėmis (60 mln. EUR), pritaikius greitojo reagavimo mechanizmą (12 mln. EUR) ir sutelkiant rezervą nenumatytiems blogiausiems atvejams (70 mln. EUR). Kadangi 4 išlaidų kategorijos „Išorės veiksmai“ viršutinė riba 2005 m. jau yra viršyta 100 mln. EUR ir visos galimybės perskirstyti asignavimus pagal šią išlaidų kategoriją buvo išnagrinėtos, 15 mln. EUR galima skirti papildomai panaudojant lankstumo priemonę,
   NUSPRENDĖ:
   1 straipsnis
   2005 finansinių metų Europos Sąjungos bendrojo biudžeto pataisyto biudžeto Nr. 3/2005 asignavimuose įsipareigojimams numatyta naudojama lankstumo priemone skiriama 15 000 000 EUR suma.
   Ši suma, skirta finansuoti pagalbą Azijos šalių, nukentėjusių nuo žemės drebėjimo ir cunamio, atstatymui ir rekonstrukcijai, yra nurodyta 2005 m. biudžeto finansinės perspektyvos 4 išlaidų kategorijoje „Išorės veiksmai“, 19 10 04 straipsnyje „Atstatymo ir rekonstrukcijos veiksmai besivystančiose Azijos šalyse“.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2005 m. rugsėjo 7 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         D. ALEXANDER

      (1)  OL C 172, 1999 6 18, p. 1. Susitarimas su pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).


title: 2014 m. liepos 30 d. Tarybos sprendimas 2014/508/BUSP, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
30.7.2014

               LT

               Europos Sąjungos oficialusis leidinys

               L 226/23

         TARYBOS SPRENDIMAS 2014/508/BUSP
   2014 m. liepos 30 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 3 straipsnio 1 dalį,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP;

               (2)

               atsižvelgdama į padėties Ukrainoje sunkumą, Taryba mano, kad į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti papildomi asmenys ir subjektai;

               (3)

               todėl Sprendimo 2014/145/BUSP priedas turėtų būti atitinkamai iš dalies keičiamas,

         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys ir subjektai įtraukiami į Sprendimo 2014/145/BUSP priede pateiktą sąrašą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. liepos 30 d.

            Tarybos vardu

            Pirmininkas

         S. GOZI

      (1)  OL L 78, 2014 3 17, p. 16.

      PRIEDAS
      1 STRAIPSNYJE NURODYTŲ ASMENŲ IR SUBJEKTŲ SĄRAŠAS
      Asmenys

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Alexey Alexeyevich GROMOV

                  Gim. data ir vieta 1960 5 31 Zagorsk (Sergiev Posad)

                  Būdamas prezidento administracijos personalo vadovo pirmasis pavaduotojas, jis yra atsakingas už nurodymus Rusijos žiniasklaidos priemonėms laikytis pozicijos, kuria pritariama separatistams Ukrainoje ir Krymo aneksijai, taip remiant Rytų Ukrainos destabilizavimą ir Krymo aneksiją.

                  2014 7 30

                  2.

                  Oksana TCHIGRINA
                  Оксана Чигрина

                  Vadinamosios „Luhansko liaudies respublikos“ vadinamosios „vyriausybės“ atstovė spaudai, kuri yra dariusi pareiškimų, pateisindama, be kita ko, Ukrainos karinio lėktuvo numušimą, įkaitų ėmimą, neteisėtų karinių grupuočių kovos veiksmus, taip kenkiant Ukrainos teritoriniam vientisumui, suverenitetui ir vieningumui.

                  2014 7 30

                  3.

                  Boris LITVINOV
                  Борис Литвинов

                  Nuo liepos 22 d. vadinamosios „Donecko liaudies respublikos“ vadinamosios „Aukščiausios tarybos“ pirmininkas, kuris buvo vienas iš politikos ir neteisėto referendumo, sudariusio sąlygas paskelbti vadinamąją „Donecko liaudies respubliką“, organizavimo iniciatorių; šiais veiksmais pažeidžiamas Ukrainos teritorinis vientisumas, suverenitetas ir vieningumas.

                  2014 7 30

                  4.

                  Sergey ABISOV

                  Gimimo data 1967 11 27

                  Sutikdamas pagal 2014 m. gegužės 5 d. Rusijos Prezidento dekretą Nr. 301 būti paskirtas vadinamuoju „Krymo Respublikos vidaus reikalų ministru“ savo, kaip „vidaus reikalų ministro“, veiksmais kenkė Ukrainos teritoriniam vientisumui, suverenitetui ir vieningumui.

                  2014 7 30

                  5

                  Arkady Romanovich ROTENBERG

                  Gim. data ir vieta 1951 12 15 Leningrad (St Petersburg)
                  (Leningradas/Sankt Peterburgas)

                  A. R. Rotenberg seniai pažįsta Prezidentą V. Putin (V. Putiną) ir yra buvęs jo dziudo imtynių partneris.
                  Jis praturtėjo per Prezidento V. Putin (Putino) valdymo laiką. Sprendimus priimantys Rusijos asmenys rodo jam palankumą, kai Rusijos valstybė ar valstybinės įmonės skiria svarbias sutartis. Jo bendrovėms buvo visų pirma skirtos kelios labai pelningos sutartys rengiant Sočio olimpines žaidynes.
                  Jis yra vienas didžiausių „Giprotransmost“ akcininkų; Rusijos valstybinė įmonė su „Giprotransmost“ bendrove sudarė viešojo pirkimo sutartį dėl tilto iš Rusijos į neteisėtai aneksuotą Krymo Autonominę Respubliką statybos galimybių studijos, taip įtvirtinant jos integravimą į Rusijos Federaciją, kas, savo ruožtu, toliau kenkia Ukrainos teritoriniam vientisumui.

                  2014 7 30

                  6.

                  Konstantin Valerevich MALOFEEV
                  Константин Валерьевич Малофеев

                  Gim. data ir vieta 1974 7 03 Puschino

                  Žinoma, kad K. V. Malofeev yra glaudžiai susijęs su Ukrainos separatistais Rytų Ukrainoje ir Kryme. Jis yra buvęs vadinamosios „Donecko liaudies respublikos“ vadinamojo „Ministro Pirmininko“ A. Borodai darbdavys ir per Krymo aneksijos procesą yra susitikęs su vadinamosios „Krymo Respublikos“ vadinamuoju Ministru Pirmininku S. Aksyonov (S. Aksenovu). Ukrainos Vyriausybė pradėjo baudžiamąjį tyrimą dėl įtariamos jo materialinės ir finansinės paramos separatistams.
                  Be to, jis padarė kelis viešus pareiškimus, paremdamas Krymo aneksiją ir Ukrainos inkorporavimą į Rusiją, ir, pažymėtina, 2014 m. birželio mėn. pareiškė, kad „visos Ukrainos į Rusiją inkorporuoti neįmanoma. Galbūt (Ukrainos) rytus.“
                  Todėl K. V. Malofeev savo veiksmais remia Rytų Ukrainos destabilizavimą.

                  2014 7 30

                  7.

                  Yuriy Valentinovich KOVALCHUK
                  Юрий Валентинович Ковальчук

                  Gim. data ir vieta 1951 7 25 Leningrad (St Petersburg) (Leningradas/Sankt Peterburgas)

                  Y. V. Kovalchuk seniai pažįsta Prezidentą V. Putin (V. Putiną). Jis yra vienas iš vadinamosios Ozero Dacha, kooperatyvinės bendrovės, suburiančios įtakingą asmenų grupę aplink Prezidentą V. Putin (V. Putiną), steigėjų.
                  Jis turi naudos iš savo ryšių su Rusijos sprendimus priimančiais asmenimis. Jis yra Bank Rossiya pirmininkas ir didžiausias akcininkas, 2013 m. jam priklausė maždaug 38 % akcijų; Bank Rossiya laikomas asmeniniu aukščiausių Rusijos Federacijos pareigūnų banku. Nuo tada, kai buvo neteisėtai aneksuotas Krymas, Bank Rossiya atidarė filialus visame Kryme ir Sevastopolyje, taip įtvirtinant jų integravimą į Rusijos Federaciją.
                  Be to, Bank Rossiya priklauso svarbi Nacionalinės žiniasklaidos grupės (National Media Group) kapitalo dalis; savo ruožtu, ši grupė kontroliuoja televizijos stotis, kurios aktyviai remia Rusijos vyriausybės politiką destabilizuoti Ukrainą.

                  2014 7 30

                  8.

                  Nikolay Terentievich SHAMALOV
                  Николай Терентьевич Шамалов

                  Gim. data 1950 1 24

                  N. T. Shamalov seniai pažįsta Prezidentą V. Putin (V. Putiną). Jis yra vienas iš vadinamosios Ozero Dacha, kooperatyvinės bendrovės, suburiančios įtakingą asmenų grupę aplink Prezidentą V. Putin (V. Putiną), steigėjų.
                  Jis turi naudos iš savo ryšių su Rusijos sprendimus priimančiais asmenimis. Jis yra Bank Rossiya antras pagal dydį akcininkas, 2013 m. jam priklausė maždaug 10 % akcijų; Bank Rossiya laikomas asmeniniu aukščiausių Rusijos Federacijos pareigūnų banku. Nuo tada, kai buvo neteisėtai aneksuotas Krymas, Bank Rossiya atidarė filialus visame Kryme ir Sevastopolyje, taip įtvirtinant jų integravimą į Rusijos Federaciją
                  Be to, Bank Rossiya priklauso svarbi Nacionalinės žiniasklaidos grupės (National Media Group) kapitalo dalis; savo ruožtu, ši grupė kontroliuoja televizijos stotis, kurios aktyviai remia Rusijos vyriausybės politiką destabilizuoti Ukrainą.

                  2014 7 30

      Subjektai

                  Pavadinimas

                  Identifikuojamoji informacija

                  Motyvai

                  Įtraukimo į sąrašą data

                  1.

                  JOINT-STOCK COMPANY CONCERN ALMAZ-ANTEY (dar žinoma kaip ALMAZ-ANTEY CORP; dar žinoma kaip ALMAZ-ANTEY DEFENSE CORPORATION; dar žinoma kaip ALMAZ-ANTEY JSC;),

                  41 ul.Vereiskaya, Maskva 121471, Rusija;
                  Interneto svetainė: almaz-antey.ru;
                  El. pašto adresas antey@almaz-antey.ru

                  „Almaz-Antei“ yra Rusijos valstybinė įmonė. Ji gamina zenitinius ginklus, įskaitant raketas „žemė–oras“, kurias ji tiekia Rusijos ginkluotosioms pajėgoms. Rusijos valdžios institucijos tiekia sunkiąją ginkluotę separatistams Rytų Ukrainoje, taip prisidedant prie Ukrainos destabilizavimo. Šiuos ginklus naudoja separatistai, be kita ko, ir lėktuvų numušimui. „Almaz-Antei“ kaip valstybinė įmonė taip prisideda prie Ukrainos destabilizavimo.

                  2014 7 30

                  2.

                  DOBROLET dar žinoma kaip DOBROLYOT
                  Добролет/Добролёт

                  Airline code QD (Oro transporto bendrovės paskyrimo kodas QD)
                  International Highway, House 31, building 1, 141411 Maskva
                  141411, Москва г, Международное ш, дом 31, строение 1
                  Interneto svetainė: www.dobrolet.com

                  „Dobrolet“ yra Rusijos valstybinių oro linijų patronuojamoji įmonė. Nuo tada, kai buvo neteisėtai aneksuotas Krymas, „Dobrolet“ yra vienintelė bendrovė, iki šiol vykdanti skrydžius tarp Maskvos ir Simferopolio. Todėl ji sudaro palankesnes sąlygas neteisėtai aneksuotos Krymo Autonominės Respublikos integravimui į Rusijos Federaciją ir kenkia Ukrainos suverenitetui ir teritoriniam vientisumui.

                  2014 7 30

                  3.

                  RUSSIAN NATIONAL COMMERCIAL BANK
                  (Rusijos nacionalinis komercinis bankas)

                  Rusijos centrinio banko licencijos Nr. 1354, Rusijos federacija,
                  127 030 Maskva, Krasnoproletarskaya street 9/5.

                  Nuo tada, kai buvo neteisėtai aneksuotas Krymas, Rusijos nacionalinis komercinis bankas (Russian National Commercial Bank) visiškai perėjo vadinamosios „Krymo Respublikos“ nuosavybėn. Jis tapo dominuojančiu veikėju rinkoje, nors prieš aneksiją Kryme jokios veiklos nevykdė. Supirkdamas ar perimdamas Kryme veikusių besitraukiančių bankų filialus, Rusijos nacionalinis komercinis bankas materialiai ir finansiškai rėmė Rusijos vyriausybės veiksmus integruoti Krymą į Rusijos Federaciją, taip kenkiant Ukrainos teritoriniam vientisumui.

                  2014 7 30


title: 2016 m. spalio 27 d. Europos Parlamento sprendimas (ES, Euratomas) 2016/2160 dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų biudžeto įvykdymo patvirtinimo

text:
8.12.2016

               LT

               Europos Sąjungos oficialusis leidinys

               L 333/66

         EUROPOS PARLAMENTO SPRENDIMAS (ES, Euratomas) 2016/2160
   2016 m. spalio 27 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų metinių ataskaitų kartu su bendrosios įmonės atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad bendroji įmonė įvykdė 2014 finansinių metų biudžetą (05587/2016 – C8-0052/2016),

               —

               atsižvelgdamas į savo 2016 m. balandžio 28 d. sprendimą (3) Atidėjimas, kuriuo atidedamas sprendimo dėl 2014 finansinių metų biudžeto įvykdymo patvirtinimo priėmimas, ir į Europos ITER įgyvendinimo ir branduolių sintezės energetikos vystymo bendrosios įmonės direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantį jai lengvatas (5), ypač į jo 5 straipsnio 3 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0275/2016),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 422, 2015 12 17, p. 33.

      (2)  OL C 422, 2015 12 17, p. 34.

      (3)  OL L 246, 2016 9 14, p. 438.

      (4)  OL L 298, 2012 10 26, p. 1.

      (5)  OL L 90, 2007 3 30, p. 58.

      (6)  OL L 357, 2002 12 31, p. 72.

      (7)  OL L 328, 2013 12 7, p. 42.


title: 1996 m. vasario 27 d. Tarybos Generalinio sekretoriaus sprendimas dėl mokesčių, susijusių su galimybe visuomenei susipažinti su Tarybos dokumentais (96/C 74/02)

text:
Svarbus teisinis pranešimas

|

31996D0314(02)

Oficialusis leidinys C 074 , 14/03/1996 p. 0003 - 0003

		Tarybos Generalinio sekretoriaus sprendimas1996 m. vasario 27 d.dėl mokesčių, susijusių su galimybe visuomenei susipažinti su Tarybos dokumentais(96/C 74/02)EUROPOS SĄJUNGOS TARYBOS GENERALINIS SEKRETORIUS,atsižvelgdamas į 1993 m. gruodžio 20 d. Tarybos sprendimą 93/731/EB dėl galimybės visuomenei susipažinti su Tarybos dokumentais, ypač į jo 3 straipsnio 1 dalį,kadangi pareiškėjai gali susipažinti su Tarybos dokumentais vietoje arba atsiunčiant jiems kopiją jų sąskaita;kadangi, siekiant padengti administracinius kaštus, atsižvelgiant į galimybę visuomenei susipažinti su Tarybos dokumentais, turi būti nustatytas mokestis už pageidaujamų dokumentų kopijas,NUSPRENDĖ:1 straipsnisAtsižvelgiant į 1993 m. gruodžio 20 d. Tarybos sprendimą dėl galimybės visuomenei susipažinti su Tarybos dokumentais, Tarybos Generalinis sekretoriatas ima 10 ekiu plius 0,036 ekiu už popieriaus lapą mokestį už spausdintų dokumentų, kurių apimtis yra didesnė nei 30 lapų, kopijas. Mokesčiai už informaciją, pateikiamą kitais formatais, turi būti nustatomi atsižvelgiant į kiekvieną konkretų atvejį, tačiau neturi pažeisti pagrindžiamos kainos principo.2 straipsnisŠis sprendimas įsigalioja praėjus vienam mėnesiui po jo paskelbimo Europos Bendrijų oficialiajame leidinyje. Jis taikomas tik toms paraiškoms dėl galimybės visuomenei susipažinti su Tarybos dokumentais, kurios yra gautos po šios datos.Priimta Briuselyje, 1996 m. vasario 27 d.Jürgen TrumpfEuropos Sąjungos Tarybos Generalinis sekretorius--------------------------------------------------